
   V  JARNOM   OBDOBÍ  A  V  OBDOBÍ                 
        DLHOTRVAJÚCEHO SUCHÉHO A TEPLÉHO POČASIA

Ochrana lesov pred požiarmi je spojená najmä s jarným obdobím a obdobím dlhotrvajúceho suchého a teplého počasia, ktoré vedie k zvýšenému výskytu požiarov suchých porastov a nárastu počtu lesných požiarov, čo je spôsobené najmä ľudským faktorom, a to nedbalosťou, neopatrnosťou a podceňovaním požiarneho nebezpečenstva pri používaní otvoreného ohňa (napr. pri zakladaní ohňa, fajčení, vypaľovaní trávnatých porastov v blízkosti lesa a pod.). Je potrebné si uvedomiť, že šírenie lesných požiarov je veľmi intenzívne a ich likvidácia je častokrát vzhľadom na neprístupnosť terénu veľmi zdĺhavá a náročná na sily a prostriedky, v dôsledku čoho môže dôjsť k ohrozeniu života a značným škodám na majetku. 

Okresné riaditeľstvo Hasičského a záchranného zboru v Spišskej Novej Vsi Vám z dôvodu predchádzania vzniku požiarov odporúča dodržiavať tieto zásady:

· Zakladať oheň v prírode len na miestach, ktoré sú na to určené a sú zabezpečené proti jeho voľnému šíreniu.
· Dodržiavať príslušné príkazy a zákazy, ktoré sú umiestnené pri vstupoch do lesa.
· Nenechávať deti bez dozoru pri ohnisku a nedovoliť im hrať sa so zápalkami.
· Neodhadzovať neuhasené cigarety.
· Presvedčiť sa, či je ohnisko uhasené, prípadne ho dodatočne zaliať vodou, alebo ho prekryť vrstvou zeminy.
· V čase zvýšeného nebezpečenstva vzniku požiaru je zakladanie ohňa zakázané.
· Pri vzniku požiaru sa snažte konať s pokojom a rozvahou, vykonajte nevyhnutné opatrenia, t. j. pokúste sa ho v rámci svojich možností uhasiť, prípadne zamedzte jeho šíreniu.  
· Požiar je potrebné ohlásiť na najbližšiu ohlasovňu požiarov, prípadne na tiesňovú linku Hasičského a záchranného zboru 150, alebo na tiesňovú linku integrovaného záchranného systému 112. 
· Dodržiavať zákaz vypaľovania trávy a porastov. Takéto porušenie zákona o ochrane
pred požiarmi je možné sankcionovať pokutou až do výšky 331 € pre fyzické osoby a 16 596 € pre právnické osoby a fyzické osoby – podnikateľov.

